Θέμα: Modern Greek Language (Secondary School)
Ερώτηση: Καθημερινές δραστηριότητες... αντίδοτα στο άγχος! Το άγχος αποτελεί αναπόφευκτο κομμάτι της καθημερινότητας. Όμως, πολλές είναι και οι καθημερινές δραστηριότητες που μπορούμε να... «εντάξουμε» στο πρόγραμμά μας, για να το καταπολεμήσουμε και να ανακουφιστούμε άμεσα. Μάλιστα, οι πρακτικές αυτές θα γίνουν οι αγαπημένες σας συνήθειες, καθώς μπορούν να ενισχύσουν στο μέλλον και την ψυχική σας αντοχή. Αρχικά, μάθετε να διατηρείτε το άγχος σας σε χαμηλά επίπεδα παίρνοντας βαθιές αναπνοές. Ακόμη, η αίσθηση του χιούμορ είναι ζωτικής σημασίας, καθώς όχι μόνο θα βοηθήσει εσάς αλλά και τα άτομα γύρω σας, μια και είναι εξαιρετικά... μεταδοτικό! Χαμογελάστε στα αγαπημένα σας πρόσωπα, ενθαρρύνετέ τα να σας χαμογελάσουν πίσω και έτσι θα «καταπολεμήσετε» από κοινού το άγχος. Επιπλέον, σύμφωνα με μελέτες, η ακρόαση μουσικής φαίνεται να έχει επίδραση στο άγχος και ιδιαίτερα στο νευρικό μας σύστημα. Ταυτόχρονα, η μουσική μπορεί και να αποσπάσει την προσοχή μας από αρνητικές σκέψεις ή ανησυχίες, που όχι μόνο δεν μας βοηθούν, αλλά μπορεί να εντείνουν το ήδη αρνητικό κλίμα στο οποίο βρισκόμαστε. Τέλος, άλλες μελέτες έχουν αποδείξει ότι 4 ώρες γυμναστική την εβδομάδα (ή περίπου 35 λεπτά την ημέρα) μπορούν να βοηθήσουν στη μείωση της κατάθλιψης κατά 17%. Ανεξάρτητα από το είδος της γυμναστικής που θα επιλέξετε, μετά την άσκησή σας θα διαπιστώσετε ότι το σώμα σας χαλαρώνει, αφού η ένταση της ημέρας φεύγει και το άγχος «εγκαταλείπει» το σώμα. Διασκευή άρθρου για τις ανάγκες των εξετάσεων από το ψηφιακό περιοδικό vita.gr https://www.vita.gr/2020/12/05/psixologia/kathimerines-drastiriotites-antidota-sto-stres/, 5-12-2020 Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Οι βαθιές αναπνοές μπορούν να μας ηρεμήσουν.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0